**Tööleht “Kellele kuuluvad minu andmed?”**

Ehk oled kuulnud sõnu “isikuandmed”,”andmekaitse” ja “Andmekaitse Inspektsioon” ning tabanud end mõttelt, mida need täpselt tähendavad? Andmekaitse Inspektsiooni jurist Geili Keppi räägib selles e-tunnis, mis on andmekaitse ja miks see on tähtis. Lisaks selgitab ta praktiliste näidete varal, mis on üldse isikuandmed. Muuhulgas selgitab Geili, millised võimalused on meil enda andmete kaitsmisel ja kuidas peaksime käituma teiste isikute andmetega.

**Kasuta töölehte nii:**

* enne otseülekannet leia, mis on isikuandmed;
* otseülekande ajal küsi esinejalt küsimusi;
* pärast otseülekannet osale rühmatöös.

**ENNE OTSEÜLEKANNET**

**Millised allpool loetletutest on sinu arvates isikuandmed? Tõmba neile joon alla. Arutlege klassis vastuste üle. Kas teadsid kõiki või oli midagi ka üllatuslikku?**

HINNETELEHT / AUTO NUMBRIMÄRK / SÕBRA PILT SOTSIAALMEEDIAS / EES- JA PEREKONNANIMI / MESSENGERI HÄÄLSÕNUM / ENDA LEMMIKLOOMA PILT

AADRESS MARY.MURAKAS364@EMAIL.COM / INFO@ETTEVÕTE.EE / SÕRMEJÄLG

**OTSEÜLEKANDE AJAL KÜSI KÜSIMUSI**

Selleks, et saada vastuseid enda jaoks olulistele küsimustele, saad YouTube’i otseülekande ajal külalisõpetajalt küsimusi küsida. Lisa vestlusesse või palu õpetajal oma küsimus vestlusesse lisada nii: ***Kaari 12. klass, Kurtna Kool. Kuidas saada presidendiks?***

Ole küsimust sõnastades viisakas ja täpne. Sinu küsimusi näevad kõik, kes samal ajal otseülekannet vaatavad. Mida varem jõuad küsimused saata, seda suurema tõenäosusega jõuame vastata.

**PÄRAST OTSEÜLEKANNET OSALE RÜHMATÖÖS**

**1) Moodustage 3-4-liikmelised rühmad.**

**2) Lugege läbi järgnev lugu ja andke oma hinnang, mis on selles loos vale ja kuidas peaks sellises olukorras käituma. Nt kes vastutab ja kelle poole on isikutel õigus pöörduda.**

*Näen, et sõber jagab oma Instagrami kontol naljakat pilti endast koos klassikaaslasega, kes on ka minu tuttav. Kui sõbra käest uurin, kas meie tuttav ka sellise pildi postitamisega nõus oli, siis vastab ta, et ei tea. Samas on pilt nii naljakas, et ma ei suuda vastu panna ja kuna ma neid mõlemaid ka tean, siis teen pildist kuvatõmmise ja postitan selle koos sõbraga peetud Messengeri vestluste piltidega enda Facebooki seinale. Nüüd nõuab sõbra klassikaaslane kuvatõmmiste eemaldamist ja et ma postituse kustutaksin. Mina ei leia, et peaksin postituse kustutama, sest jagasin edasi midagi, mida sõber nagunii juba jaganud oli.*

**………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………**

**………………………………………………………………………………………………………………………**